Insinuandum est omnibus tam futuris quam presentibus quod ego Bertrannus de Ver, quando veni apud Firmitatem, feci venire ante me uxorem meam Sibillam et filium meum Symonem et filias meas et maritos earum Hugonem de Castello Rainaldi et Jocerannum de Sancto Arben, et petivi ab eis ut concederent et laudarent quicquid ego pro salute anime mee daturus essem in vita mea de rebus meis. Quod et fecerunt. Hujus rei testes: Richardus de Ver, Jofridus Richardus, frater ejus, Ricardus de Seniceo, Robertus Barbarota, Bernardus de Villa, frater ejus.